อุปกรณ์ Regen gas compressor ซึ่งเป็นหนึ่งในอุปกรณ์ที่มีความสำคัญหลักของ โรงแยกก๊าซฯ หน่วยที่ 5 ได้มีการเปลี่ยนชิ้นส่วนที่ครบอายุการใช้งาน ในช่วงที่มีการหยุดซ่อมบำรุงใหญ่เดือน ก.พ. 2563 แต่พบว่าหลังจากดำเนินการทุกอย่างแล้วเสร็จ และ เริ่ม Start ใช้งานอุปกรณ์ Compressor เกิดการสั่นอย่างรุนแรง และ มีแนวโน้มของการสั่นรุนแรงเพิ่มขึ้นเรื่อยๆ เนื่องจากการสั่นที่มีลักษณะเพิ่มขึ้นเรื่อยๆ จะสามารถสร้างความเสียหายให้กับ Compressor ได้ และ จะส่งผลให้โรงแยกก๊าฯ หน่วยที่ 5 ต้องหยุดทั้งหมด ซึ่งเป็นเรื่องใหญ่ที่มีผลกระทบต่อรายได้ และ กำไร ของธุรกิจก๊าซฯ ดังนั้น ตนเองจึงต้องเข้าไปเร่งวิเคราะห์หาสาเหตุของปัญหา และ ตัดสินใจว่าจะดำเนินการแก้ไขปัญหาด้วยวิธีการใด ด้วยข้อจำกัดของเวลา และ อะไหล่ ที่มีอยู่อย่างจำกัด

ตนเองทำหน้าที่เป็นผู้นำในการวิเคราะห์และนำเสนอทางเลือกที่ดีที่สุดในการแก้ไขปัญหาให้กับผู้บริหาร โดยต้องทำหน้าที่ประสานงานกับหน่วยงานที่เกี่ยวข้อง เพื่อรวบรวมข้อมูลมาประกอบการวิเคราะห์ตัดสินใจ ซึ่งประกอบด้วย 7 หน่วยงานที่เกี่ยวข้องภายในโรงแยกก๊าซฯ และ จำนวนคนที่เกี่ยวข้องมากกว่า 20 คน

สำหรับการหาสาเหตุของปัญหา ได้นำเครื่องมือ Why Why analysis และใช้ข้อมูลที่รวบรวมได้ทั้งหมดมาประกอบในการวิเคราะห์หาสาเหตุที่จะเป็นต้นตอของปัญหามากที่สุด รวมถึงต้องใช้ความรู้และประสบการณ์ของตนเอง และ แลกเปลี่ยนแชร์ความเห็นกับเพื่อนร่วมทีม รวมถึงการสืบค้นข้อมูลจากแหล่งภายนอก เช่น Public journal and case study, ผู้ผลิต Compressor, บริษัทในกลุ่ม ปตท.

จึงทำให้ได้สาเหตุที่คาดว่าเป็นต้นตอของปัญหามากที่สุด จำนวน 6 สาเหตุ ดังนั้นเพื่อให้การแก้ไขปัญหากระทบต่อกระบวนการผลิตน้อยที่สุด จึงได้นำเสนอแนวทางในการแก้ไขแต่ละสาเหตุ โดยจัดลำดับความสำคัญตาม ความเหมาะสมของวิธีการแก้ไข, เวลาที่ใช้, อะไหล่ที่มี, กำลังคน และ ความพร้อมในการหยุดเครื่องจักร

ปัญหาการสั่นอย่างรุนแรงของ Regen gas compressor ถูกแก้ไขจนปกติ โดยใช้เวลาการแก้ไขรวมถึงการพิสูจน์หาสาเหตุของปัญหาทั้งหมด 6 เดือน ซึ่งการแก้ไขดังกล่าวใช้ คน, อะไหล่ และ วิธีการแก้ไข โดย local resource (ประเทศไทย) ที่ตนเอง และ ทีมงาน ร่วมกันระดมสมอง ด้วยคนโรงแยกฯ เอง ในทางตรงกันข้าม Case นี้หากแก้ไขตามวิธีที่ผู้ผลิต Compressor จากต่างประเทศแนะนำ รวมถึงต้องรออะไหล่จากต่างประเทศ ต้องใช้เวลานานถึง 12 เดือน โดยประมาณ

ในการแก้ไขปัญหาครั้งนี้ รวมถึงการวางแผน และ จัดลำดับความสำคัญ ทำให้โรงแยกก๊าซฯ หน่วยที่ 5 ไม่ต้องสูญเสียโอกาสในการผลิตจากปัญหาที่เกิดขึ้นนี้ และ เนื่องจากสาเหตุที่แท้จริงของปัญหานี้ เกิดขึ้นที่ชิ้นส่วน Coupling ซึ่งเป็นครั้งแรกของโรงแยกก๊าซฯ ที่เคยเจอปัญหาการสั่นจากชิ้นส่วนนี้ จึงถือได้ว่าเหตุการณ์นี้เป็น Lesson learn ให้กับตนเอง และ ทีมงาน ได้เป็นอย่างดี

ปี 2563 ปตท. มีแผนดำเนินงานตามยุทธศาสตร์เรื่อง Digital transformation ซึ่งหน่วยธุรกิจก๊าซ โดยโรงแยกก๊าซฯ ได้รับมอบหน้าที่ให้ดำเนินงานให้บรรลุตามเป้าหมาย ซึ่งถูกวัดผลโดย SEPA score

ตนเองและทีมงานอีก 2 คน ซึ่งเป็นทีมงานหลักที่ได้รับมอบหมายหน้าที่ในการนำระบบ Predictive maintenance (ชื่อโครงการ The Soothsayer) ซึ่งเป็น Digital solution innovation ของโรงแยกก๊าซฯ ที่ตนเอง และ ทีมงานดำเนินการแล้วเสร็จ และ พิสูจน์ประสบความสำเร็จแล้ว นำไปต่อยอดในให้บริการในเชิงธุรกิจกับลูกค้า ซึ่งจะเป็นการเพิ่มรายได้ให้กับ ปตท. ตามเป้าหมายที่ตั้งไว้

จัดทำแผน Business model และ Road map ของ The Soothsayer ในปี 2563-2564 ซึ่งตนเองได้รับหน้าที่ในตำแหน่ง CTO ของโครงการ The Soothsayer ภายใต้บริษัท Alpha com แต่เนื่องด้วยประสบการณ์เดิม และ หน้าที่หลักในโรงแยกฯ ตนเองเป็น mechanical engineer ดังนั้นการจะทำให้ Business model สำเร็จตามเป้าหมาย ตนเองต้องทำการศึกษา และ เรียนรู้ และ แลกเปลี่ยนความเห็นกับผู้มีประสบการณ์ในด้านต่างๆ เช่น ด้านเทคโนโลยี Cloud, Machine learning, IT, เจรจากับคู่ธุรกิจ และ รวมถึงต้องศึกษา Cost structure และ กลยุทธิ์การขาย

ซึ่งองค์ความรู้ที่ได้ศึกษาเหล่านี้ต้องนำมาประยุกต์รวมกับความรู้ด้าน engineer เดิม ทำให้เกิดเป็น Digital solution ที่สามารถนำออกไปให้บริการในเชิงธุรกิจได้

Business model และ Road map ปี 2563-2564 ของ The Soothsayer ได้รับการอนุมัติจาก Board บริหารบริษัท Alpha com ซึ่งถือเป็นโครงการแรกในกลุ่ม ปตท.

The Soothsayer ได้ขาย และ ให้บริการจริงกับลูกค้าแล้วในปี 2563 ซึ่งเป็นการทำได้ตามเป้าหมาย SEPA score level 5

นอกจากนี้ได้ไปนำเสนอ Solution กับลูกค้ามากมาย จนปัจจุบันมีลูกค้าที่เตรียมวางแผนและขออนุมัติงบประมาณจะ implement The Soothsayer แล้วในต้นปี 2564

The Soothsayer ถูกพิจารณาอนุมัติให้บรรจุอยู่ในบัญชีนวัตกรรมของ กลุ่ม ปตท. ซึ่งสามารถนำไปให้บริการกับกลุ่ม ปตท. ได้ด้วยเงื่อนไขพิเศษได้